INDHOLD

1. BUDGETPROCEDURE 3

2. LIKVIDITET OG FORVALTNING AF BEVILLINGERNE 5

3. GENNEMFØRELSE AF EGFL-BUDGETTET FOR 2010 9

4. BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2010 9

5. GENNEMFØRELSE AF FORMÅLSBESTEMTE INDTÆGTER 11

6. FORDELING EFTER UDGIFTSTYPE 12

BILAG 1 Bilag 2 Bilag 3 Bilag 4-I Bilag 4-II Bilag 5 Bilag 6 | BUDGETPROCEDURE FOR FORPLIGTELSESBEVILLINGER TIL EGFL 2010 EGFL-budgettets andel af EU's budget for REGNSKABSÅRENE 2004-2010 analyse af EGFL-budgetgennemførelsen i regnskabsårET 2010 analyse af EGFL-BUDGETGENNEMFØRELSEN AF FORMÅLSBESTEMTE INDTÆGTER I REGNSKABSÅRET 2010 C4 ANALYSE AF EGFL-BUDGETGENNEMFØRELSEN AF FORMÅLSBESTEMTE INDTÆGTER I REGNSKABSÅRET 2010 C5 EGFL-BUDGETGENNEMFØRELSE PR. KAPITEL OG PR. MEDLEMSSTAT – REGNSKABSÅRET 2010 Udviklingen i EGFL-udgiftsfordelingen for regnskabsårENE 2005-2010 |

Anmærkning: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/fin/finrep_en.htm). |

BUDGETPROCEDURE[1]

FORELØBIGT BUDGETFORSLAG FOR 2010

Det foreløbige budgetforslag for 2010 blev vedtaget af Kommissionen og forelagt budgetmyndigheden den 29. april 2009. De forpligtelsesbevillinger, der er foreslået for Den Europæiske Garantifond for Landbruget (EGFL), og som finansieres under udgiftsområde 2 i den finansielle ramme for 2007-2013, beløb sig til 43 744,9 mio. EUR.

Udkast til budget 2010

Rådet vedtog budgetforslaget for 2010 i juli 2009. EGFL's forpligtelsesbevillinger blev nedsat med 354,9 mio. EUR til 43 389,98 mio. EUR i forhold til det foreløbige budgetforslag.

Ændringsskrivelse for 2010

I oktober 2009 vedtog Kommissionen ændringsskrivelse nr. 2 til det foreløbige budgetforslag for 2010, hvorved EGFL's behov for forpligtelsesbevillinger blev fastsat til 44 049,8 mio. EUR, hvilket er 304,9 mio. EUR lavere end det tilsvarende beløb i det foreløbige budgetforslag. Denne stigning skyldtes primært et beløb på 280 mio. EUR til særlig støtte til mejerisektoren efter mejerikrisen.

Vedtagelse af budgettet for 2010

Rådet holdt sin andenbehandling i november 2009. EGFL's forpligtelsesbevillinger blev reduceret med 231 mio. EUR sammenlignet med niveauet i ændringsskrivelsen til 43 818,8 mio. EU2, som nu omfattede 300 mio. EUR til den særlige støtte til mejerisektoren samt en stigning i de negative udgifter vedrørende EGFL's regnskabsafslutning med -230 mio. EUR.

Europa-Parlamentet vedtog budgettet for 2010 på plenarmødet i december 2009.

De vedtagne EGFL-bevillinger androg i alt 43 819,8 mio. EUR. Af det samlede beløb var der afsat forpligtelsesbevillinger på 4 395,3 mio. EUR til markedsforanstaltninger under kapitel 05 02, mens der var afsat 39 273,0 mio. EUR til direkte støtte under kapitel 05 03. Der var endvidere på 2010-budgettet afsat forpligtelsesbevillinger på 371,9 mio. EUR under politikområde 17 – Sundhed og forbrugerbeskyttelse og 30,5 mio. EUR under politikområde 11 – Maritime anliggender og fiskeri.

Nærmere oplysninger herom kan ses i bilag 1.

Formålsbestemte indtægter til EGFL[2]

Ifølge artikel 34 i finansforordning (EF) nr. 1290/2005 for den fælles landbrugspolitik betragtes indtægter, der hidrører fra finansielle korrektioner under regnskabsafslutningsproceduren, fra uregelmæssigheder og fra mælkeafgiften, som formålsbestemte indtægter, der skal anvendes til finansiering af EGFL-udgifter. Disse formålsbestemte indtægter kan helt eller delvist anvendes til at finansiere EGFL-udgifter, hvis de af budgetmyndigheden tildelte bevillinger ikke er tilstrækkelige til at finansiere de af medlemsstaterne afholdte udgifter. Hvis alle eller nogle af disse indtægter ikke anvendes, vil de automatisk blive fremført til det følgende regnskabsår til finansiering af dette års behov.

Da 2010-budgettet blev opstillet, blev der udarbejdet et skøn over indtægterne for både det beløb, der forventedes at blive opkrævet i løbet af regnskabsåret 2010, og for det beløb, der forventedes at kunne fremføres fra regnskabsåret 2009 til regnskabsåret 2010. Skønnet blev lagt til grund, da budgetmyndigheden vedtog budgetbevillingerne for 2010. Det drejer sig om følgende:

- Indtægterne fra korrektioner i forbindelse med regnskabsafslutninger og fra uregelmæssigheder blev anslået til henholdsvis 600,0 mio. EUR og 91,0 mio. EUR, mens indtægterne fra mælkeafgiften blev anslået til 98,0 mio. EUR. De samlede formålsbestemte indtægter, der forventedes opkrævet i løbet af regnskabsåret 2010, blev således anslået til 789,0 mio. EUR.

- De formålsbestemte indtægter, der forventedes at kunne overføres fra regnskabsåret 2009 til 2010, blev anslået til 133,0 mio. EUR.

Det samlede beløb på 922,0 mio. EUR blev lagt til grund ved nedsættelsen af de ønskede bevillinger til driftsfondene for producentorganisationerne for frugt og grøntsager med 222,0 mio. EUR og for enkeltbetalingsordningen med 700,0 mio. EUR. Efter at have taget disse beløb i betragtning tildelte budgetmyndigheden bevillinger på henholdsvis 547,0 mio. EUR og 28 480,0 mio. EUR til disse ordninger.

Midlertidige omstruktureringsafgifter for sukker [3]

De midlertidige omstruktureringsafgifter for sukker, jf. artikel 11 i Rådets forordning (EF) nr. 320/2006, betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af sukkeromstruktureringsfonden. For hvert produktionsår (2006/07 til 2008/09) vedrører disse afgifter de sukker-, inulinsirup- og isoglucosekvoter, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden i to rater (sidste frist er hvert år den 31. marts og den 30. november).

Ved opstillingen af budgettet for 2010 blev disse indtægter, som forventedes overført til EU-budgettet inden årets udløb, anslået til 606,8 mio. EUR. Et beløb på 717,9 mio. EUR forventedes samtidig at kunne fremføres fra regnskabsåret 2009 til regnskabsåret 2010.

EGFL-budgettets andel af EU's samlede budget

Det endelige EGFL-budgets andel (forpligtelsesbevillinger) af det samlede EU-budget for perioden 2004-2010 fremgår af bilag 2.

LIKVIDITET OG FORVALTNING AF BEVILLINGERNE

Forvaltning af bevillingerne

Disponible bevillinger i regnskabsåret 2010:

I EUR |

Budgettets udgiftsside (1) | Forpligtelsesbevillinger | Betalingsbevillinger | Budgettets indtægtsside (formålsbestemte indtægter) (2) | Prognoser |

1. Oprindelige bevillinger til EGFL | 43 819 801 768 | 43 917 807 586 | 1. Efterprøvende regnskabsafslutning | 600 000 000 |

2. Ændringsbudgetter | 0 | 0 | 2. Uregelmæssigheder | 91 000 000 |

3. Subtotal, oprindelige bevillinger til EGFL, heraf | 43 819 801 768 | 43 917 807 586 |

3a. Bevillinger til delt forvaltning (ekskl. TRDI EU 10) (3) | 43 360 100 000 | 43 360 100 000 | 3. Tillægsafgift for mælkeproducenter | 98 000 000 |

3b. Bevillinger til central forvaltning (4) | 459 701 768 | 341 107 586 | 4. Midlertidige omstrukturerings-afgifter for sukker (5) | 607 000 000 |

3c. Bevillinger til TRDI EU 10 | 0 | 216 600 000 | Samlet overslag over formålsbestemte indtægter | 1 396 000 000 |

4. Årets overførsler til/fra EGFL | -83 529 | 45 666 471 |

5. Endelige bevillinger til EGFL, heraf | 43 819 718 239 | 43 963 474 057 |

5a. Bevillinger til delt forvaltning (ekskl. TRDI EU 10) | 43 360 100 000 | 43 360 100 000 |

5b. Bevillinger til central forvaltning | 459 618 239 | 400 024 057 |

5c. Bevillinger til TRDI EU-10 (6) | 0 | 203 350 000 |

(1) Bevillinger opført på 2010-budgettet, inkl. de forventede formålsbestemte indtægter for 2010 og de indtægter, der fremføres fra 2009 til 2010 iht. artikel 10 i Rådets forordning (EF) nr. 1605/2002. (2) Formålsbestemte indtægter, der skal opkræves. Der er ikke opført noget indtægtsbeløb på indtægtsposten (p.m.)[4], men overslaget er anført i budgetanmærkningerne. (3) TRDI: Transitional Rural Development Instrument – det midlertidige instrument til udvikling af landdistrikterne for EU-10. (4) 80 % af forpligtelsesbevillingerne vedrører udgifter til veterinære og plantesundhedsmæssige foranstaltninger under politikområde 17 – Sundhed og forbrugerbeskyttelse. Resten vedrører i lige høj grad udgifter til den politiske strategi og koordineringsforanstaltningerne under politikområde 05 – Landbrug og udvikling af landdistrikter og til fiskerimarkedet under politikområde 11 – Maritime anliggender og fiskeri. (5) Denne indtægt anvendes til bevillinger til betalingen af sukkeromstruktureringsfondens bistand. (6) I løbet af regnskabsåret faldt de oprindelige betalingsbevillinger på 216,6 mio. EUR til 203,35 mio. EUR som følge af en intern budgetoverførsel. |

Gennemførelse af disponible bevillinger i regnskabsåret 2010:

i EUR |

Gennemførelse af forpligtelsesbevillinger | Gennemførelse af betalingsbevillinger |

Delt forvaltning (ikkeopdelte bevillinger): | 43 932 376 108,90 | 43 932 376 108,90 |

Udgifter under central forvaltning (1) | 443 936 238,44 | 344 004 974,21 |

TRDI EU-10 | 0,00 | 199 348 292,50 |

I alt (inkl. omstruktureringsfonden for sukker) Omstruktureringsfonden for sukker I alt (ekskl. omstruktureringsfonden for sukker) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 |

(1) De samlede udgifter under central forvaltning omfatter et beløb på 4,98 mio. EUR, som finansieres af formålsbestemte indtægter.

For regnskabsåret 2010 beløb de samlede faktiske forpligtelsesbevillinger, der var udnyttet, sig til 44 376 312 347,34 EUR, mens de samlede faktiske betalingsbevillinger androg 44 475 729 375,61 EUR.

Budgetgennemførelse – Udgifter under central forvaltning foretaget af Kommissionen

In EUR |

Udgifter under central forvaltning | Forpligtelsesbevillinger | Frigivelser | Betalingsbevillinger | Fremførsler 2011 [2] |

Bevillinger (C1) (1) | 459 618 239,00 | - | 400 024 057,00 | - |

Gennemførelse (C1) | 438 956 113,58 | - | 314 076 513,37 | 31 740 465,18 |

Bortfaldne bevillinger | 20 662 125,42 | - | 85 947 543,63 | - |

(1) Omfatter overførsler til/fra EGFL: -83 529 EUR til forpligtelsesbevillinger og 58 916 471 EUR til betalingsbevillinger (2) Fremførsel til 2011 kun for ikkeopdelte bevillinger. |

Der var afsat forpligtelsesbevillinger på 459,6 mio. EUR til udgifter under central forvaltning i budgettet for 2010. Og der var i 2010 forpligtet et beløb på 439 mio. EUR. Resten af disse bevillinger, dvs. 20,6 mio. EUR, bortfaldt. Omkring 80 % af forpligtelsesbevillingerne vedrører udgifter til veterinære og plantesundhedsmæssige foranstaltninger under politikområde 17 – Sundhed og forbrugerbeskyttelse. Resten vedrører i lige høj grad udgifter til den politiske strategi og koordineringsforanstaltningerne under politikområde 05 – Landbrug og udvikling af landdistrikter og til fiskerimarkedet under politikområde 11 – Maritime anliggender og fiskeri.

Siden 2007 og i overensstemmelse med finansforordningens artikel 149 har størstedelen af EGFL's bevillinger til udgifter under central forvaltning fra Kommissionen været opdelte bevillinger. Automatiske fremførsler til 2011, som kun vedrører ikkeopdelte bevillinger, udgør 31,7 mio. EUR.

Månedlige betalinger

Månedlige betalinger til medlemsstaterne

Månedlige betalinger på grundlag af afholdte udgifter

I artikel 15 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[5] hedder det, at " månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden ". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt.

De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne fremsender[6]. Den månedlige bogføring af udgifter og indtægter kontrolleres og korrigeres efter månedsopgørelsen[7]. Disse betalinger bliver endvidere endelige efter afgørelserne om regnskabsafslutningen.

De udbetalinger, medlemsstaterne foretog fra den 16. oktober 2009 til den 15. oktober 2010, er omfattet af ordningen med månedlige betalinger. De resterende betalinger foretages direkte af Kommissionen for en begrænset række foranstaltninger.

I regnskabsåret 2010 beløb de samlede månedlige nettobetalinger sig til 42 315 080 082,3 EUR.

Beslutninger om månedlige betalinger for 2010

I regnskabsåret 2010 vedtog Kommissionen 12 beslutninger om månedlige betalinger. Endnu en månedlig betalingsbeslutning blev truffet i december 2010 til justering af de allerede fastlagte betalinger til de samlede udgifter, der kan konteres dette år.

GENNEMFØRELSE AF EGFL-BUDGETTET FOR 2010

Indledning

Landbrugsåret 2010 var kendetegnet ved en stigning i priserne på landbrugets produktion, både i EU og på verdensmarkedet. Den gunstige situation på landbrugsmarkedet fik yderligere støtte fra den generelle økonomiske situation i takt med, at landene gradvist begyndte at bevæge sig ud af den dybeste recession i årtier. Størrelsen af EGFL-udgifterne og anvendelsen af tilgængelige forpligtelsesbevillinger til markedsforanstaltninger, som næsten holdt niveauet fra 2009, blev fortrinsvist påvirket af det øgede behov for at dække kornintervention, driftsfondene for producentorganisationerne for frugt og grøntsager og af betaling af støtte til Kommissionens foranstaltninger i mejerisektoren i 2009. Med hensyn til direkte betalinger var EGFL-udgifterne højere sammenlignet med 2009 som følge af den løbende indfasning af disse betalinger til EU-12 i 2010.

Udnyttelsen af EGFL-budgetbevillingerne

Gennemførelsen af budgettet androg 44 046,0 mio. EUR. Udgifterne blev finansieret af budgettets oprindelige bevillinger ved at anvende de samlede formålsbestemte indtægter på 141,7 mio. EUR, der var blevet fremført fra 2009, og en del af de formålsbestemte indtægter, der var opkrævet i 2010, svarende til 105,4 mio. EUR ud af et samlet beløb på 1 010,5 mio. EUR.

Hvad angår politikområde 05 – Landbrug og udvikling af landdistrikter, beløb udgifterne til markedsforanstaltninger sig til 3 983,8 mio. EUR, og udgifterne til direkte støtte beløb sig til 39 675,7 mio. EUR. Udgifterne til direkte støtte oversteg de vedtagne budgetbevillinger, og dette blev delvist dækket af overførsler af bevillinger fra andre budgetposter og delvist af formålsbestemte indtægter til EGFL.

Ovennævnte samlede gennemførelsesbeløb omfatter desuden udgifter til fiskerimarkedsforanstaltninger på 30,4 mio. EUR og til veterinære og plantesundhedsmæssige foranstaltninger på 359,9 mio. EUR[8].

Oplysninger om budgetgennemførelsen fordelt på politikområder findes i bilag 3.

Bilag 5 viser fordelingen af udgifterne til markedsforanstaltninger, direkte betalinger og revision af landbrugsudgifter pr. artikel og pr. medlemsstat.

BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2010

Her følger en kort kommentar til anvendelsen af landbrugsbudgettets bevillinger baseret på tallene i bilag 3.

Kapitel 05 02: Interventioner på landbrugsmarkederne

Indledning

De samlede betalinger for dette budgetkapitel androg 3 983,8 mio. EUR og blev finansieret af de vedtagne budgetbevillinger, som androg 4 395,3 mio. EUR. De tilgængelige bevillinger blev således overført til andre budgetposter med henblik på at dække yderligere udgifter til enkeltbetalingsordningen og til EGFL's regnskabsafslutning. Med hensyn til formålsbestemte indtægter blev 1,9 mio. EUR anvendt til at dække udgifter inden for frugt og grøntsager, og det resterende beløb blev fremført til 2011.

Korn

Efter den gode høst og det generelle fald i kornpriserne skyldtes overforbruget i denne sektor primært, at interventionslagrene steg fra omkring 1,56 mio. ton i starten af året til omkring 5,56 mio. ton i slutningen af året, primært som følge af køb af byg.

Restitutioner på ikke-bilag 1-produkter

Medlemsstaterne afholdt færre udgifter end ventet, primært til betaling af restitutioner til mejeriprodukter, der indgår i eksporterede forædlede landbrugsprodukter, idet Kommissionen fastsatte restitutionssatsen til 0 i november 2009 efter den store fremgang på mejerimarkedet.

Fødevareprogrammer

Det lette underforbrug i sektoren skyldtes primært, at visse medlemsstater ikke gennemførte deres godkendte uddelingsplan for 2010 for korn og skummetmælkspulver fuldt ud, og at der blev anmeldt færre forvaltnings-, overførsels- og transportomkostninger for uddelingsoperationerne for 2010 end ventet. Disse omkostninger ventes at blive anmeldt i 2011.

Frugt og grøntsager

Overforbruget i sektoren skyldtes primært højere betalinger i medlemsstaterne til driftsfondene for producentorganisationerne og til støtten til producentgrupper til foreløbig indregning sammenlignet med de vedtagne budgetbevillinger. Disse højere betalinger blev dækket af bevillingsoverførsler fra andre budgetposter og fra indtægter bestemt for denne sektor.

Produkter henhørende under vinsektoren

De foranstaltninger, der fortrinsvis finansieres i denne sektor, er de nationale støtteprogrammer og rydningsordningen. Medlemsstaterne afholdt lidt færre udgifter til deres nationale støtteprogrammer sammenlignet med de afsatte beløb til disse programmer, hvilket ikke desto mindre blev gennemført på tilfredsstillende vis med ca. 99 % af de afsatte bevillinger. De afholdt endvidere færre udgifter til den støtte, der blev betalt til rydningsordningen sammenlignet med det beløb, der var afsat i budgettet.

Mælk og mejeriprodukter

Sektorens bevillinger var baseret på det forventede behov som følge af den vanskelige situation på markedet for mejeriprodukter i 2009. Trods højere betalinger til sektoren i 2010 var der et underforbrug af de vedtagne budgetbevillinger, primært som følge af de betydeligt bedre vilkår på markedet for mejeriprodukter i slutningen af 2009, hvilket fik Kommissionen til at fastsætte eksportrestitutionen for mejeriprodukter til 0 i november 2009 og standse strømmen af skummetmælkspulver og smør til offentlig oplagring. Medlemsstaternes betalinger til eksportrestitutioner var således lavere, mens fjernelsen af såvel smør som skummetmælkspulver fra offentlig oplagring førte til et overordnet nettooverskud fra den offentlige oplagring af disse produkter.

Kapitel 05 03: Direkte støtte

De vedtagne bevillinger under dette kapitel i budgettet for 2010 androg 39 273,0 mio. EUR, mens betalingerne androg ca. 39 675,7 mio. EUR. Dette overforbrug skyldtes hovedsagelig enkeltbetalingsordningen, hvis betalingsbevillinger var reduceret under hensyntagen til de formålsbestemte indtægter, og det blev dækket dels ved de indtægter, der var formålsbestemt til denne ordning i budgettet for 2010, dels ved bevillingsoverførsler fra andre budgetposter.

Kapitel 05 07: Revision af landbrugsudgifter

Artikel 05 07 01: Kontrol med landbrugsudgifter

Denne artikel omfatter hovedsagelig de beløb, der er krediteret EGFL-budgettet gennem korrektionerne som følge af regnskabsafslutningen og den manglende overholdelse af fristerne for betaling til modtagerne. Det samlede endelige beløb for disse korrektioner androg -54,2 mio. EUR. De af budgetmyndigheden vedtagne bevillinger for 2010 androg -310 mio. EUR for disse korrektioner. Kommissionen lukkede denne konto ved at overføre vedtagne bevillinger på 256 mio. EUR, som stadig var tilgængelige på budgettets markedsinterventionsdel.

GENNEMFØRELSE AF FORMÅLSBESTEMTE INDTÆGTER

Formålsbestemte indtægter til EGFL

De formålsbestemte indtægter, der faktisk blev fremført fra 2009 til 2010, androg 141,7 mio. EUR og er fuldt ud anvendt til at finansiere udgifter i regnskabsåret 2010 iht. artikel 10 i finansforordningen. Dette beløb omfattede udgifter på 0,7 mio. EUR til producentorganisationernes driftsfonde, 140,7 mio. EUR til enkeltbetalingsordningen, 0,1 mio. EUR til regnskabsafslutningen for tidligere år og 0,2 mio. EUR til undersøgelser om landbrugsbedrifters struktur .

De formålsbestemte indtægter, der blev opkrævet i 2010, androg 1 010,5 mio. EUR. En del af de formålsbestemte indtægter, som blev opkrævet i 2010 og androg 105,4 mio. EUR, blev anvendt til at dække årets udgifter til frugt og grøntsager og til enkeltbetalingsordningen. Det resterende beløb på 905,1 mio. EUR blev automatisk fremført til budgettet for 2011 til finansiering af dette års behov.

Nærmere oplysninger herom kan ses i bilag 4-I og 4-II.

Formålsbestemte indtægter fra de midlertidige omstruktureringsafgifter for sukker

De samlede formålsbestemte indtægter, som medlemsstaterne betalte i 2010, beløb sig til 606,8 mio. EUR, svarende til det oprindeligt anslåede beløb. Endvidere beløb de formålsbestemte indtægter, der blev fremført fra 2009 til 2010, sig til 768,3 mio. EUR. Derfor androg de i EU-budgettet disponible formålsbestemte indtægter i 2010 i form af midlertidige omstruktureringsafgifter 1 375,1 mio. EUR. Efter der er udbetalt støtte til dem, der nyder godt af sukkeromstruktureringsfonden, er saldoen for de midlertidige omstruktureringsafgifter på 1 044,8 mio. EUR, som blev fremført til 2011.

Nærmere oplysninger herom kan ses i bilag 4-I og 4-II.

Omstruktureringsfonden for sukker

I løbet af regnskabsåret 2010 har medlemsstaterne udbetalt støtte til den omstrukturerede sukkerindustri, diversificeringsstøtte samt støtte til sukkerraffinering på i alt ca. 330,3 mio. EUR. Støtten blev finansieret af ovennævnte indtægter fra de midlertidige omstruktureringsafgifter og navnlig fra de formålsbestemte indtægter, som blev fremført fra 2009 til 2010.

Nærmere oplysninger herom kan ses i bilag 3.

FORDELING EFTER UDGIFTSTYPE

EGFL's samlede udgifter er på 44 046 mio. EUR (ekskl. sukkeromstruktureringsfonden). I det følgende er disse udgifter blevet opdelt på de vigtigste kategorier med den procentsats, de tegner sig for af EGFL's samlede udgifter i 2010:

Oplagring

Udgifterne til oplagring udgjorde 93,6 mio. EUR eller 0,21 % af de samlede udgifter. De vigtigste omfattede produkter var korn, vin, olivenolie og ost.

Eksportrestitutioner

Udgifterne til eksportrestitutioner androg 385,1 mio. EUR eller 0,87 % af de samlede udgifter og vedrørte primært mejeriprodukter, svinekød, ikke-bilag 1-produkter og oksekød.

Andre markedsforanstaltninger

Ud over oplagring og eksportrestitutioner androg udgifterne til andre markedsforanstaltninger 3 454,8 mio. EUR eller 7,84 % af årets samlede udgifter. Denne kategori omfatter udgifter, der hovedsagelig vedrører markedet for korn, fødevareprogrammer, frugt og grøntsager, vin, mælk og mejeriprodukter, okse- og kalvekød samt svinekød. Disse udgifter omfatter andre mindre beløb og korrektioner, der stammer fra revisionen af landbrugsudgifter.

Direkte betalinger

Udgifterne til direkte betalinger udgjorde 39 675,7 mio. EUR eller 90,1 % af de samlede udgifter.

Direkte udgifter under central forvaltning

Disse udgifter, der androg 443,9 mio. EUR eller 1,01 %, blev afholdt direkte af Kommissionen og dækkede for det meste udgifterne til veterinære og plantesundhedsmæssige foranstaltninger samt landøkonomisk bogføring og landbrugsundersøgelser.

Landdistriktsudvikling

På 2010-budgettet var der ikke afsat bevillinger til EUGFL's garantisektion[9]. Samtidig anmeldte medlemsstaterne tilbagebetalinger af tidligere udbetalte beløb svarende til -7,1 mio. EUR.

Udviklingen i denne fordeling efter udgiftstype i perioden 2005-2010 fremgår af bilag 6.

[pic]

[pic]

[pic][pic][pic][pic][pic]

[1] Denne procedure er beskrevet i bilag 1.

2 Beløbet på 300 mio. EUR til særlig støtte til mejerisektoren var indledningsvis reserveret.

[2] Disse beløb er ikke opført på budgettets indtægtsposter (artikel 670 for formålsbestemte indtægter til EGFL), men de er nævnt i budgetanmærkningerne til denne artikel.

[3] Disse beløb er ikke opført på budgettets indtægtsposter (artikel 680 for de midlertidige omstruktureringsafgifter for sukker), men de er nævnt i budgetanmærkningerne til denne artikel.

[4] p.m.: "pour mémoire".

[5] EFT L 209 af 11.8.2005, s. 1.

[6] Disse månedlige udgiftsanmeldelser fremsendes af medlemsstaterne sammen med anmeldelsen den 10. i måned N+1.

[7] De detaljerede anmeldelser fremsendes hver måned af medlemsstaterne (i tabel 104) den 20. i måned N+1.

[8] Dette beløb omfatter betalinger på 4,8 mio. EUR til politikområde 17 på grundlag af såvel formålsbestemte indtægter fremført fra 2009 til 2010 og formålsbestemte indtægter indhentet i 2010.

[9] Landdistriktsudvikling finansieret af Den Europæiske Udviklings- og Garantifond for Landbruget, Garantisektionen – Programmeringsperioden 2000-2006.